CELEX: 32015D2181
Language: hu
Date: 2015-11-24 00:00:00
Title: A Bizottság (EU) 2015/2181 végrehajtási határozata (2015. november 24.) a „Személy lezuhanását megelőző eszközök – Kikötőeszközök” EN 795:2012 szabvány hivatkozásának az 1025/2012/EU európai parlamenti és tanácsi rendelet alapján, az Európai Unió Hivatalos Lapjában korlátozással ellátott közzétételéről (EGT-vonatkozású szöveg)

26.11.2015   
            
            
               HU
            
            
               Az Európai Unió Hivatalos Lapja
            
            
               L 309/10
            
         A BIZOTTSÁG (EU) 2015/2181 VÉGREHAJTÁSI HATÁROZATA
   (2015. november 24.)
   a „Személy lezuhanását megelőző eszközök – Kikötőeszközök” EN 795:2012 szabvány hivatkozásának az 1025/2012/EU európai parlamenti és tanácsi rendelet alapján, az Európai Unió Hivatalos Lapjában korlátozással ellátott közzétételéről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyéni védőeszközökre vonatkozó tagállami jogszabályok közelítéséről szóló, 1989. december 21-i 89/686/EGK tanácsi irányelvre (1) és különösen annak 5. cikke (4) bekezdésére,
   tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2012/22/EK, a 2012/23/EK, a 2004/23/EK és a 2007/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2009/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (2) és különösen annak 11. cikke (1) bekezdésének a) pontjára,
   tekintettel az 1025/2012/EU rendelet 22. cikke értelmében létrehozott bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett hivatkozási számú harmonizált szabványt átültető nemzeti szabvány megfelel a 89/686/EGK irányelv II. mellékletében meghatározott egy vagy több alapvető egészségvédelmi és biztonsági követelménynek, az ilyen szabvány szerint előállított eszközök esetében vélelmezni kell, hogy azok megfelelnek a vonatkozó alapvető egészségvédelmi és biztonsági követelményeknek.
            
         
               (2)
            
            
               2000. február 12-én, a harmonizált szabványok listájának az Európai Unió Hivatalos Lapjában történő közzétételét követően az Európai Bizottság figyelmeztetést adott ki az EN 795:1996 harmonizált szabványra vonatkozóan. Ez kimondja, hogy „ez a közzététel nem érinti az A, C és D […] osztályokban leírt felszereléseket, amelyek tekintetében nem vélelmezhető a 89/686/EGK irányelv rendelkezéseinek való megfelelés”.
            
         
               (3)
            
            
               A C-185/08. sz. ügyben 2010. október 21-én hozott ítéletében az Európai Unió Bírósága kimondta, hogy az EN 795 szabványban foglalt, A1. osztályú szerkezeti rögzítőkre vonatkozó rendelkezések nem tartoznak a 89/686/EGK irányelv hatálya alá;
            
         
               (4)
            
            
               2012. augusztus 3-án Franciaország hivatalos kifogást emelt a 89/686/EGK irányelv szerint harmonizált, „Személy lezuhanását megelőző eszközök – Kikötőeszközök” címet viselő EN 795:2012 szabvány tekintetében. A szabvány az Európai Szabványügyi Bizottság (CEN) által 2012. június 9-én került elfogadásra, az erre való hivatkozás azonban még nem jelent meg az Európai Unió Hivatalos Lapjában.
            
         
               (5)
            
            
               A hivatalos kifogás alapja, hogy a rögzített kikötőeszközök, amelyekhez a magasból történő zuhanás megelőzésére tervezett egyéni védőeszközök (PPE) – mint például a testhevederzetek, az energiaelnyelő hevederszalag és egyéb összekötő elemek – kapcsolódnak, szerves részét képezik az állványnak vagy a sziklafalnak. A kikötőeszközök, amelyek az állvány szerves részét képezik nem PPE-k, hanem a PPE-khez kapcsolódó külső eszközök, ezért kiegészítő jellegűek. Ebben az esetben csupán az összekötő elemek tekinthetők PPE-knek.
            
         
               (6)
            
            
               Az EN 795:2012 szabvány a rögzített és a mozgó kikötési pontokra egyaránt vonatkozik. Mindemellett a 89/686/EGK irányelv hatálya alá csupán azok a mozgó kikötési pontok (azaz szállítható és ideiglenes) tartoznak, amelyek nincsenek állandó jelleggel az állványhoz rögzítve.
            
         
               (7)
            
            
               A kikötőeszközök, amelyekre az EN 795:2012 szabvány vonatkozik, jellemzőik alapján 5 típusba sorolhatók:
               
                  A típus: Egy vagy több állandó kikötési ponttal rendelkező és szerkezeti rögzítőket vagy az állványhoz való rögzítést szolgáló rögzítőelemeket igénylő kikötőeszközök;
               
                  B típus: Egy vagy több állandó kikötési ponttal rendelkező, de szerkezeti rögzítőket vagy az állványhoz való rögzítést szolgáló rögzítőelemeket nem igénylő kikötőeszközök;
               
                  C típus: Vízszintes, rugalmas rögzítőkötéllel ellátott kikötőeszközök;
               
                  D típus: Vízszintes, merev rögzítőkötéllel ellátott kikötőeszközök;
               
                  E típus: Olyan vízszintes felületeken használt kikötőeszköz, ahol a teljesítmény kizárólag az eszköz tömegétől és a felületi súrlódástól függ (rögzítő nehezékek).
            
         
               (8)
            
            
               Az EN 795:2012 szabvány vizsgálatát követően a Bizottság megállapította, hogy csupán a B és E típusú kikötőeszközök minősülnek mozgó rögzítőelemeknek, amelyek nem arra szolgálnak, hogy állandó jelleggel az állványhoz legyenek rögzítve, és ezért ezek a 89/686/EGK irányelv hatálya alá tartozó PPE-k.
            
         
               (9)
            
            
               A Bizottság kikérte az európai szabványügyi szerveknek, az érdekcsoportok uniós finanszírozásban részesülő európai szervezeteinek és az egyéni védőeszközökkel foglalkozó munkacsoportnak a véleményét,
            
         ELFOGADTA EZT A HATÁROZATOT:
   1. cikk
   A „Személy lezuhanását megelőző eszközök – Kikötőeszközök” EN 795:2012 szabványra való hivatkozást a mellékletben megnevezett korlátozások betartásával közzé kell tenni az Európai Unió Hivatalos Lapjában.
   
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. november 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 399., 1989.12.30., 18. o.
   
   
      (2)  HL L 316., 2012.11.14., 12. o.
   
   
      MELLÉKLET
      
         AZ 89/686/EGK IRÁNYELV HATÁLYA ALÁ TARTOZÓ HARMONIZÁLT EURÓPAI SZABVÁNYOK CÍMÉNEK ÉS HIVATKOZÁSÁNAK KÖZZÉTÉTELE
      
      
                  ESzSz (1)
                  
               
               
                  A harmonizált szabvány hivatkozása és címe
                  (és a referenciadokumentum)
               
               
                  Első közzététel a HL-ben
               
               
                  A helyettesített szabvány hivatkozása
               
               
                  A helyettesített szabvány megfelelőségére vonatkozó vélelem megszűnésének időpontja
                  1. megjegyzés
               
            
                  CEN
               
               
                  EN 795:2012
                  Személy lezuhanását megelőző eszközök – Kikötőeszközök
               
               
                  Ez az első közzététel
               
               
                  EN 795:1996
               
               
                   
               
            
                  
                     Figyelmeztetés: E közlemény nem vonatkozik az alábbi felszerelésekre:
                  
                              —
                           
                           
                              a 3.2.1., 4.4.1. és 5.3. pontokban említett A típus (egy vagy több állandó kikötési ponttal rendelkező és szerkezeti rögzítőket vagy az állványhoz való rögzítést szolgáló rögzítőelemeket igénylő kikötőeszközök),
                           
                        
                              —
                           
                           
                              a 3.2.3., 4.4.3. és 5.5. pontokban említett C típus (vízszintes, rugalmas rögzítőkötéllel ellátott kikötőeszközök),
                           
                        
                              —
                           
                           
                              a 3.2.4., 4.4.4. és 5.6. pontokban említett D típus (vízszintes, merev rögzítőkötéllel ellátott kikötőeszközök),
                           
                        
                              —
                           
                           
                              a fentiek bármely kombinációja.
                           
                        Az A, C és D típusok tekintetében ez a közlemény nem vonatkozik a következő pontokra sem: 4.5., 5.2.2., 6., 7.; A melléklet és ZA melléklet.
                  Ezek szerint a fent említett felszerelések tekintetében nem vélelmezhető a 89/686/EGK irányelv rendelkezéseinek való megfelelés, mivel nem minősülnek PPE-knek.
               
            
                  
                     Megjegyzés:
                  
               
               
                  A megfelelőségre vonatkozó vélelem megszűnésének időpontja általában megegyezik az európai szabványügyi szervezet által meghatározott visszavonás időpontjával, azonban felhívjuk e szabványok használóinak a figyelmét arra, hogy bizonyos kivételes esetekben ez másképpen lehet.
               
            
         (1)  ESzSz: európai szabványügyi szerv:
      
                  —
               
               
                  CEN: Avenue Marnix 17, 1000, Brussels, Belgium, Tel. +32 25500811; fax + 32 25500819 (http://www.cen.eu)
               
            
                  —
               
               
                  CENELEC: Avenue Marnix 17, 1000, Brussels, Belgium, Tel. +32 25196871; fax + +32 25196919 (http://www.cenelec.eu)
               
            
                  —
               
               
                  ETSI: 650, route des Lucioles, 06921 Sophia Antipolis, France, Tel. +33 492944200; fax +33 493654716, (http://www.etsi.eu)